Ӧнтипинчи (Юсьва район)

Ӧнтипинчи — Перем ладорись Коми кытшын, Юсьва районісь Карпов посадмуас коми посад. Ӧнтипинчиыс сулалӧ Ойвыв Ык ю дорын, Юсьва посадсянь ойвыв-асыввылӧ 21 км ылынаын. Ним йылісь Грездыс шусьö медодзза олісь сьöрті, кöда вöлі натьтö Öнтип нима. Сы пияннэз лоисö Ӧнтипинчи. Рочöнжык посадыс шусьö Антипина, сійöн Антипинскöй сельсовет, антипинскöй школа да с.о. Ордча грезддэз Ӧнтипинчиыс меститчӧм Иньва ю дорсянь ойвылас, ыджыт туйвежын: таті мунöнын туйез Юсьвасянь Дöйöглань да Кудымкарсянь Пожваöдз. Асыввылын Ӧнтипинчисянь Дöйöг ю дорын сулалӧ Петбор грезд, лунвыв-асыввылын — Логинов. Ойвыв-асыввылын, туй кузя кö мунны петö Тарабай, сы сайын Дöйöг, ойвылас — Новосёв, ойвыв-рытвылын нёль километра ылынаын — Петыковчи да Митровчи, асыввылас, Иньва ю дорын, — Мурмöс, лунвыв-рытвылас туй кузя локтан Габовöдз. История Посадын туйез Посадын 10 туй: Отир Посадын оліссез сідзжӧ шусьӧны öнтипинчи. 2009 во пондӧтчан кежö татӧн олӧмась 372 морт, кӧдна видзисӧ 123 горт. 1970 отирыс вöлі 539-а. Веськӧтлан Ӧні Ӧнтипинчиыс пырӧ Карпов посадмуӧ. 2006 годӧдз татöн вӧлі торья Антипинскöй сельсовет. Кӧзяйство Совет кадсянь колхоз «Родина», юралісьыс Боталова Любовь Ивановна. Уджалöны 140 гöгöр морт. Вöдитöны гырись сюра пода. Культура Антипинскöй школа сулалö посад шöринсянь куим километра ылынаын. Татöн велöтчöны коми челядь, 64 морт. Öні школасö мöдöны пöднавны, важ да. Челядьсö мöдöны ыстыны роч Юсьваö. Öнтипинчиын эм Кристос чужöм нима вичку, кöдö вептöмась ХХ век пондöтчикö, вились осьтöмась 1998' во. Культура керку Вӧр-ва Ордча ландшафттэз Ыстісяннэз